
     NICOLAE ROBU
REFERAT

Privind trecerea din domeniul public al municipiului Timişoara în domeniul privat al municipiului Timişoara, a terenului aferent imobilului cu destinaţia de locuinţă situat în Timişoara, 
str. Nicolae Filimon nr.31. 
Prin adresa cu nr. DP2012-004017/28.06.2012, Balint Sofia şi Balint Thoma, proprietari ai imobilului construcţie situat în Timişoara, str. N. Filimon nr. 31, înscrisă în CF. 425285 Timişoara, nr. top. 506/a, 507/a, a solicitat atribuirea terenului aferent construcţiei dobândite în temeiul Legii nr. 112/1995, terenul fiind inclus în domeniul public al municipiului Timişoara, atestat prin H.G. 1016/2005, poziţia 2700. 
Având în vedere faptul că terenul aferent imobilului mai sus menţionat a fost inclus în domeniul public al Municipiului Timişoara, este necesar trecerea acestuia  în domeniul privat al Municipiului Timişoara, în vederea atribuirii lui prin Ordin al Prefectului.
Menţionăm faptul că imobilul nu face obiectul vreunei revendicări în baza Legii 10/2001. 
Din adresa cu nr. DP2013-4017/08.02.2013 a Serviciului Juridic, rezultă faptul că pentru imobilul mai sus identificat nu figurează litigii pe rolul instanţelor de judecată, iar din adresa nr. DP2012-4017/11.02.2013 a Serviciului Administrare Fond Funciar rezultă că imobilul a fost notificat în baza Legii nr. 247/2005, atât cererea, cât şi contestaţia fiind respinse, aşa cum rezultă din adresa Serviciului Administrare Fond Funciar. 
În vederea întocmirii procedurii de atribuire şi a creerii cadrului legal a acesteia, faţă de cele de mai sus,
PROPUNEM:

Emiterea unei Hotărâri a Consiliului Local, care să aprobe trecerea din domeniul public al Municipiului Timişoara în domeniul privat al Municipiului Timişoara, a terenului situat în Timişoara, str. Nicolae Filimon nr. 31, înscris în CF. nr. 425285, nr. top. 506/a, 507/a în suprafaţă totală de 5274 mp.

